section_heading: Tijek događanja
paragraph_text: Milošević, međutim, odlučuje obračunati se s demonstrantima. Naređuje policiji da grubom silom rasturi prosvjed. Sat kasnije nakon osvajanja prostora ispred Trga Republike, policija iznenada baca suzavac u masu i nastaje opća tuča i kaos u centru grada. Policija je jurišala vodenim topovima, suzavcem, transporterima, pa i konjicom. Tijekom poslijepodneva, žestoki okršaji prenijeli su se u ostale središnje beogradske ulice. Tada su poginule dvije osobe - jedan policajac i demonstrant. Predvečer, policija uspijeva rasturiti prosvjede i potisnuti demonstrante. Zabranjuje se rad neovisnoj beogradskoj televiziji STUDIO B, a uhićeno je više od stotinu osoba dok je ozlijeđeno više od dvije stotine.